Militær femkamp

Militær femkamp er en militær idrett som benytter soldatferdigheter som utgangspunkt for konkurranse. Det konkurreres i disiplinene skyting, hinderbane, hindersvømmebane, håndgranatkasting og terrengløp. Disiplinene er standardisert og regulert gjennom det internasjonale militære idrettsforbundet (CISM).   

Historie
Militær femkamp er den eldste militære sporten, og har siden oppstarten blitt justert for at disiplinene skal gjenspeile relevante soldatferdigheter. Idretten ble opprettet av den franske obersten Henri Debrus i 1946 i etterkant av andre verdenskrig, og ble tidlig innlemmet som en av idrettene i CISM. 

CISM arrangerer årlige verdensmesterskap og regionale konkurranser i militær femkamp. Dette skjer i tråd med hovedmålet til CISM, som er å samle soldater fra alle nasjoner gjennom idrettsaktiviteter, og dermed fremme fysisk trening, militær beredskap og utdanning i de væpnede styrkene. Mottoet til CISM er Friendship through sport. 

Den norske offiseren og tidligere militær femkamputøveren major Trond Vognhild har vært den internasjonale presidenten for militær femkamp siden 2022. 

Disipliner 
Skyting
Skyting i militær femkamp består av et skyteprogram i to deler:
Presisjonsskyting - 10 skudd 
Hurtigskyting - 10 skudd på 1 minutt
Skytingen kan foregå på baner med 100, 200 eller 300 meters hold. Internasjonalt benyttes 6 mm. rifle på distansene 200 eller 300 meter. Fra 2026 skal det brukes kaliber .22 LR på 50 meter.Kilde mangler

Hinderbane
Hinderbane gjennomføres på en standardisert CISM-hinderbane på 500 meter med 20 hinder (16 hinder for kvinner). Det kan gis dispensasjon til å gjennomføre på en felthinderbane.

Svømmehinderbane
Svømmehinderbane er en bane på 50 meter med fire standardiserte hindere. Disiplinen kan gjennomføres enten 25 eller 50 meters basseng.

Håndgranatkast
Håndgranatkast består av et kasteprogram i to deler: 
 Presisjonskast – 16 kast mot mål på fastsatte distanser
 Menn: 20, 25, 30 og 35 meter
 Kvinner: 15, 20, 25 og 30 meter
Granaten er standardisert og veier 600 gram for menn og 350 gram for kvinner. Målet har en indre ring på 60 cm, og en ytre ring på 120 cm. Treff i ytre ring gir reduserte poeng, mens bom gir null poeng.  

 Lengdekast – tre kast med samme type granat som i presisjonsdelen. Lengste kast teller i poengsummen, som deretter omregnes til femkamppoeng.

Terrengløp
Terrengløpet er et 8 kilometer løp for menn, og et 4 kilometer løp for kvinner.

Verdensrekorder i militær femkamp
Oppdatert 27.08.2025. 

+ Kvinner Disiplin   Utøver  Årstall  Resultat Skyting  Wang, Lianying (CHN)  Berntsen, Gunnhild (NOR)  Forssten, Ann-Sofie (FIN)  Lundkvist (SWE) 
   1994  2007  2007  2016  199 poeng Hinderbane  Lu, Pinpin (CHN)   2019  2.10,9 minutter Svømmehinderbane  Freire, Naiana (BRA)   2018  27,7 sekunder Håndgranatkast  Xu, Lei (CHN)   2003  198,7 poeng  Terrengløp  Yin, Li (CHN)   2019  13.26,7 minutter Totalsum  Lu, Pinpin (CHN)   2019  5627,2 poeng 


+ Herrer Disiplin  Utøver Årstall Resultat Skyting Todal, Geir (NOR)  Rhönnstad, Krister (SWE)  Staale, Bjørn Jenssen (NOR)  Kallmeier, Marco (GER)  Tas, Yasin (TUR)   Kudzin, A (BLR)  Van De Cloot, D (BEL)  Liu, Wei (CHN)  Toukachi, Mikhail (BLR)    1979  1987  1998  2002  2002  2003  2003  2003  2006  200 poeng Hinderbane Pan, Yucheng (CHN)  2019 2.09,5 minutter Svømmehinderbane  Koidl, Harald (AUT)  Xhang, Zheng (CHN)   2000  2019   23,8 sekunder Håndgranatkast Nienaber, Hartmut (GER)  1983 216,3 poeng Terrengløp Cappiello, Giuseppe (ITA)  1970 24.25,2 minutter Totalsum Nienaber, Hartmut (GER)  1980 5682,1 poeng 

Norge
I Forsvaret skal militær idrett stimulere militært personell til å vedlikeholde grunnleggende ferdigheter, samt bidra til en militær prestasjonskultur i de ulike avdelingene.   Det militære femkampmerket er en av de offisielle militære merkeprøvene som holdes i Forsvaret,   og er regulert gjennom eget reglement basert på det internasjonale reglementet.

Det arrangeres årlige militære norgesmesterskap i militær femkamp i Norge som en arena for å teste militære ferdigheter i et konkurransemiljø, og det norske landslaget i militær femkamp representerer Norge og Forsvaret på årlige internasjonale CISM-arrangementer.

 Referanser 

 Eksterne lenker 

Prosedyre for gjennomføring av det militær femkampmerket . NROF

Kategori:Mangekamp
Kategori:Militær sport